Il  Cimitero protestante detto degli Inglesi  (santeri protestant numnà dals Englais) è in santeri svizzer a Firenza en l'Italia. El è vegnì stgaffi en il 19avel tschientaner per noncatolics, cunzunt per protestants. Gruppas d’inglais predomineschan dentant, tranter quels bleras scripturas e blers artists figurativs, che furmavan en Firenza da lez temp la gruppa la pli gronda tranter ils esters.

istorgia

L’onn 1827 ha la Baselgia evangelic-refurmada acquistà sut Leopold II. in toc terren davant la porta da la citad  Porta a Pinti  che n’exista oz betg pli, ordaifer il mir da la citad florentina medievala per crear là in santeri per protestants e cristians ortodoxs. Avant pudevan quels, sch’els eran morts a Firenza, vegnir satrads mo en tschient kilometers distanza a Livuorn.
Il santeri è vegnì realisà dal giuven student d’architectura Carlo Reishammer e sa chatta sin in crest ch’è oz circumdà da plantas, oravant tut cipressas. El vegn partì tras duas sendas en quatter quadrats. A la cruschada stat ina pitga cun ina crusch da crap, inscritta entras Fadri Lemn IV. da Prussia 1858.

La furma ovala d’oz ha il santeri survegnì tras Giuseppe Poggi, perquai che a partir da l’onn 1865 era Firenza chapitala da l’Italia. Ins ha laschà spazzar ils mirs da la citad medievala ed empè da quels plazzà vials da sviament. Il santeri sa chatta dapi lura sin l’insla da traffic dal 'Piazzale Donatello'. L’onn 1877 è il santeri per novas sepulturas vegnì serrà.
Oz vegn il santeri mintgatant puspè duvrà per sepulturas. A l’entrada sa chatta ina pitschna biblioteca cun materialias davart l’istorgia dal santeri e davart las persunas ch’èn sepulidas sin il santeri.

Persunas enconuschentas
Sin il santeri sa chattan 1409 fossas, tranter auter scripturs, artists, commerziants ed autras da 16 naziuns. Persunalitads enconuschentas sin il santeri èn:

George Augustus Wallis (1761-1847), pictur da la cuntrada britannic
George Menu (1780-1855), translatur naschì a Genevra.
Theodore Parker (1810-1860), teolog american e scriptur american
Elizabeth Barrett Browning (1806-1861), poeta englaisa
Arthur Hugh Clough (1819-1861), scriptur englais
Thomas Southwood Smith (1788-1861), mediocher englais e refurmader social
Giovan Pietro Vieusseux (1779-1863), scriptur ed editur talian
Frances Trollope] (1779-1863), scriptura englaisa
Walter Savage Landor (1775-1864), scriptur englais
Hiram Powers (1805-1873), sculptur american
Joel Tanner Hart (1810-1877), sculptur american (exhumà)

Litteratura
 Il Cimitero protestante detto «degli Inglesi» en Firenza, broschura davart il santeri, text da Pastore Luigi Santini, amministrazione del Cimitero degli Allori (1981) 

weblinks
Catalog da las fossas sin il santeri (englais)
indicaziuns sut www.cultura.toscana.it (talian)